****

**V I L J A N D I L I N N**

**LINNAVOLIKOGU**

**MAJANDUS- JA KESKKONNAKOMISJONI**

**KOOSOLEKU PROTOKOLL**

Viljandi 16. märts 2023 nr 1-11/23/16

Algus kell 17.00, lõpp kell 17.43

**Koosolekut juhatas** Risto Kaljurand (Teamsis)

**Protokollis** Kristi Kroon

**Võtsid osa liikmed:** Risto Kaljurand (Teamsis), Hedli Kivilaan, Kaido Kivisild, Kristina Libe (Teamsis), Peep Tobreluts, Urmas Suik (Teamsis), Valli Veigel

**Võtsid osa asendusliikmed**: Aivar Kaljusaar, Tiina Kütt (Teamsis), Tõnis Tiit (Teamsis)

**Puudusid:** Andres Alver, Ketrin Hiet, Margus Keerutaja, Marge Laiõunapuu

**Koosolekul viibisid:** taristu- ja heakorrateenistuse juht Claid Ježov, abilinnapea Kalvi Märtin, linnasekretär Ene Rink, teedespetsialist Heikki Teearu

Koosolek toimus füüsiliselt raekojas ja elektrooniliselt Microsoft Teamsis.

Läbirääkimised päevakorra asjus. Komisjon kinnitas päevakorra.

**PÄEVAKORD:**

1. Viljandi linnavara valitsemise kord (2023/166-1) II lugemine

2. Hoonestusõigusega koormatud kinnistu Järveotsa pst 3 võõrandamine (2023/169)

3. Hoonestusõigusega koormatud kinnistu Tuisu tn 3 võõrandamine (2023/170)

4. Valuoja puiestee - Jakobsoni tänava ristmiku lahendus

**PÄEVAKORRAPUNKT NR 1**

**Viljandi linnavara valitsemise kord (2023/166-1) II lugemine**

**KUULATI:**

E. Rink annab ülevaate kahe lugemise vahepeal tehtud muudatustest.

Koosoleku juhataja teeb ettepaneku toetada eelnõu muudatusettepanekuid ning teisele lugemisele saatmist.

Vastuväiteid ei ole.

**OTSUSTATI:**

Toetada eelnõu „Viljandi linnavara valitsemise kord (2023/166-1)“ teisele lugemisele saatmist.

**Ene Rink lahkus koosolekult.**

**PÄEVAKORRAPUNKT NR 2**

**Hoonestusõigusega koormatud kinnistu Järveotsa pst 3 võõrandamine (2023/169)**

**KUULATI:**

K. Märtin – Võõrandada hoonestusõigusega koormatud kinnistu Järveotsa pst 3, Viljandi koos selle oluliste koostisosade ja päraldistega ning kõigi õiguste ja kohustustega hoonestajale SkyOne OÜ.

Koosoleku juhataja tegi ettepaneku komisjoni poolt toetada eelnõu. Vastuväiteid ei ole.

**OTSUSTATI:**

Toetada eelnõu „Hoonestusõigusega koormatud kinnistu Järveotsa pst 3 võõrandamine (2023/169)“.

**PÄEVAKORRAPUNKT NR 3**

**Hoonestusõigusega koormatud kinnistu Tuisu tn 3 võõrandamine (2023/170)**

**KUULATI:**

K. Märtin – Võõrandada hoonestusõigusega koormatud kinnistu Tuisu tn 3, Viljandi koos selle oluliste koostisosade ja päraldistega ning kõigi õiguste ja kohustustega hoonestajale Zvara Capital Partners OÜ.

Koosoleku juhataja tegi ettepaneku komisjoni poolt toetada eelnõu. Vastuväiteid ei ole.

**OTSUSTATI:**

Toetada eelnõu „Hoonestusõigusega koormatud kinnistu Tuisu tn 3 võõrandamine (2023/170)“.

**PÄEVAKORRAPUNKT NR 4**

**Valuoja puiestee - Jakobsoni tänava ristmiku lahendus**

**KUULATI:**

C. Jezov tutvustab Viljandi Linnavalitsuse suunatud protokollilist otsust: 10.01.2023 sõlmisid Viljandi Linnavalitsus ja Teedeprojekt OÜ töövõtulepingu Viljandi linna Carl Robert Jakobsoni tn, Valuoja pst ja Kagu tn ristmiku teede ja tehnovõrkude projekteerimiseks. Lepingu esemeks on kahe erineva lahendusega ristmiku (ringiga ja ringita) eelprojekti koostamine, millest ühest valmib hilisemalt ka põhiprojekt. Komisjonil tuleb esitada arvamus, kas jätkata ringristmiku või T-kujulise ristmiku lahendusega.

K. Libe teeb järgmised ettepanekud:

1. Leida võimalus teha ka maapealne ülekäik Jakobsoni tn linnpoolsele osale, kus juba on eraldussaar:  põhjendus parandab ligipääsetavust, lühendab jalakäija teekondi ning suurendab ühendatavust ja võib-olla on vaja raha kokku hoida tunneli pealt .

2. Lääne tänava eraldi vasakpöörde rada pigem mitte teha (Auto-Moto esisele ja tagusele parklale ligipääs teiselt poolt kinnistut olemas nagunii ja väljapääs Lääne tänavale linna suunas jääks alles)  ning ruum eraldada jalg- ja kõnnitee laiendamise jaoks Valuoja poolses servas, teha standardi järgi (väga) heal tasemel jalgratta- ja jalgtee (Auto Moto poolses küljes).

3. Jalgratta- ja jalgtee murukatendite juures vaadata, et pöörderaadiused oleksid lauged, et ei tekiks rohealade servadele mudaseid jalgradu.

4. Enne töö vastuvõtmist esitada valminud põhiprojekt majanduskomisjonile üle vaatamiseks ja täpsustamiseks ja kinnitamiseks -  tahame ju kõik, et selle raha eest saaks maksimaalselt hea tulemus kõigile liiklejatele.

**J. Koitlepp ühineb koosolekuga 17.23 (Teamsi kaudu).**

Koosoleku juhataja tegi ettepaneku komisjoni poolt toetada eelnõu, jätkata ringristmiku lahendusega ja mitte toetada T-kujuliste ristmike loomist. Arvestada K. Libe esitatud ettepanekutega. Vastuväiteid ei olnud.

Koosoleku juhataja pani projektid hääletusele.

Hääletati: 5 häält ringiga ristmiku poolt ja 2 häält t-kujulise ristmiku poolt.

Koosoleku juhataja tegi ettepaneku hääletuse tulemusel toetada ringiga ristmiku põhiprojekti. Vastuväiteid ei olnud.

**OTSUSTATI:**

Toetada ringiga ristmiku põhiprojekti ettepanekut.

(allkirjastatud digitaalselt) (allkirjastatud digitaalselt)

Risto Kaljurand Kristi Kroon

koosoleku juhataja protokollija